Pak Belalang

Demi didengar oleh baginda sembah nakhoda itu, lalu titah baginda, baiklah beta minta tempoh tujuh hari kepada nakhoda. Setelah sudah, maka nakhoda kapal itu pun bermohonlah balik ke kapalnya. Maka baginda pun bertitah menyuruh panggil Pak Belalang. Maka biduanda pun menyembah serta bermohon pergi mendapatkan ahlun nujum Belalang itu. Katanya, titah tuanku memanggil ke balai. Jawab Pak Belalang, apa pasal memanggil aku? Lalu ia pun turun dengan segera menghadap baginda bersama-sama dengan biduanda ke balai.